recursal/SuperWikiNEXT-32B huggingface dataset:
**চামারা ইরোশান দুনুসিংহে** (সিংহলি: චාමර දුනුසිංහ; জন্ম: ১৯ অক্টোবর, ১৯৭০) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৫ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে অ্যান্টোনিয়ান্স স্পোর্টস ক্লাব, নন্দেস্ক্রিপ্টস ক্রিকেট ক্লাব ও সারাসেন্স দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন **চামারা দুনুসিংহে**।

খেলোয়াড়ী জীবন
---------------

নালন্দা কলেজ কলম্বোয় পড়াশুনো সম্পন্ন করেছেন তিনি। ১৯৯০-৯১ মৌসুম থেকে ১৯৯৬-৯৭ মৌসুম পর্যন্ত চামারা দুনুসিংহে’র প্রথম-শ্রেণীর খেলোয়াড়ী জীবন চলমান ছিল। 

সমগ্র খেলোয়াড়ী জীবনে পাঁচটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন চামারা দুনুসিংহে। ১১ মার্চ, ১৯৯৫ তারিখে ন্যাপিয়ারে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২২ সেপ্টেম্বর, ১৯৯৫ তারিখে শিয়ালকোটে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি। অন্যদিকে, ৬ এপ্রিল, ১৯৯৫ তারিখে শারজায় বাংলাদেশ দলের বিপক্ষে একমাত্র একদিনের আন্তর্জাতিকে অংশ নিয়েছিলেন।

চামারা সিলভা শ্রীলঙ্কার ৬৪তম টেস্ট ক্যাপের অধিকারী হন। ১৯৯৪-৯৫ মৌসুমে দলের সাথে নিউজিল্যান্ড গমন করেন। নেপিয়ারে সিরিজের প্রথম টেস্টে তার টেস্ট অভিষেক পর্ব সম্পন্ন হয়। টেস্ট অভিষেক পর্বটি দূর্দান্তভাবে শুরু করেছিলেন। দ্বিতীয় ইনিংসে ৯১ রান তুলেন তিনি। এরফলে, শ্রীলঙ্কার প্রথম ব্যাটসম্যান হিসেবে অভিষেকে স্নায়ুচাপে ভোগা ৯০-এর কোটায় আউট হন।

এছাড়াও, সাতটি ডিসমিসালের সাথে স্বীয় নামকে জড়িয়ে রাখেন। ঐ টেস্টে তার দল বিদেশের মাটিতে দুর্লভ জয়ের সন্ধান পেয়েছিল। এ পর্যায়ে শ্রীলঙ্কা দল অবশেষে উইকেট-রক্ষণের দূর্বলতা কাটিয়ে উঠার ন্যায় স্বস্তির নিঃশ্বাস ফেলে। তবে, পাকিস্তান সফরে ফাস্ট বোলারেরা তার দূর্বলদিক লক্ষ্য করে অগ্রসর হয় ও সফলতা পায়। তাসত্ত্বেও, স্ট্যাম্পের পিছনে তিনি বেশ সুন্দর ক্রীড়াশৈলী প্রদর্শন করছিলেন।

দলে প্রত্যাখ্যান
----------------

কিন্তু, অস্ট্রেলিয়া সফরে রমেশ কালুবিতরাণাকে অগ্রাধিকার দেয়া হয়। উইকেট-রক্ষক হিসেবে তিনি বেশ ভালোমানের হলেও ব্যাটিং বিভাগকে শক্তিশালীকরণে দল নির্বাচকমণ্ডলী অগ্রসর হয়েছিলেন। এমনকি দুই বছরের মধ্যে তিনি ঘরোয়া ক্রিকেটকেও বিদেয় জানাতে বাধ্য হন।

তথ্যসূত্র
---------

1. ↑
2. ↑  "1st Test: New Zealand v Sri Lanka at Napier, Mar 11-15, 1995 | Cricket Scorecard | ESPN Cricinfo"। *Cricinfo*। সংগ্রহের তারিখ ২০১৭-০৩-২৪।
3. ↑  "New Zealand v Sri Lanka 1994-95"। *Cricinfo*। সংগ্রহের তারিখ ২০১৭-০৩-২৪।
4. ↑  "Sri Lanka's greatest Test victories"। *Cricinfo* (ইংরেজি ভাষায়)। সংগ্রহের তারিখ ২০১৭-০৩-২৪।
5. ↑  "Records | Test matches | Batting records | Ninety on debut | ESPN Cricinfo"। *Cricinfo*। সংগ্রহের তারিখ ২০১৭-০৩-২৪।

আরও দেখুন
---------

* প্রমোদ্যা বিক্রমাসিংহে
* কৌসলা কুরুপ্পুয়ারাচ্চি
* শ্রীলঙ্কান টেস্ট ক্রিকেটারদের তালিকা
* ২০১৪ ভারত ক্রিকেট দলের ইংল্যান্ড সফর
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে চামারা দুনুসিংহে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে চামারা দুনুসিংহে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* Nelson Mendis - head coach of Nalanda
**মুহাম্মদ ওলদ ফাহফু আল-মাসুমি** (১৯১৩ - ১৭ জুলাই ২০১৮ ), (**আল-মুরাবিত আল-হাজ্জ** বা **আল-হাজ্জ ওলদ ফাহফু** নামে পরিচিত) ছিলেন মৌরিতানীয় ইসলামি পণ্ডিত। তিনি তার জীবনকে এবাদত এবং ধর্মীয় শিক্ষালাভের জন্য উৎসর্গ করেছিলেন। সারা বিশ্বের শিক্ষক এবং শিক্ষার্থীরা প্রায়শই তার পরিচালনায় পড়াশোনা করতে ভ্রমণ করতেন। মৌরিতানিয়ার প্রত্যন্ত গ্রামে তিনি শাইখ হামজা ইউসুফ সহ কয়েক হাজার আলেমকে শিক্ষাদান করেছিলেন।

দ্য মুসলিম ৫০০-তে স্থান
-----------------------

২০১৬ সালে তিনি দ্য রয়েল ইসলামিক স্ট্র্যাটেজিক স্টাডিজ সেন্টার কর্তৃক '৫০০জন সর্বাধিক প্রভাবশালী মুসলমান'-এর মধ্যে একজন নির্বাচিত হয়েছিলেন।

পরিবার
------

### মরিয়ম বিনতে বুওয়াইবা

তার পুরো নাম ছিল মরিয়ম বিনতে মুহাম্মদ আল-আমিন ওলদ মুহাম্মদ আহমদ বুওয়াইবা (মৃত্যু: ১৩ এপ্রিল ২০০৯)। তিনি মুরাবিত আল-হাজ্জ ওলদ ফাহফুর স্ত্রী ছিলেন।

তথ্যসূত্র
---------

1. ↑  "حياة العلامة لمرابط الحاج ولد فحفُ"। ২৬ নভেম্বর ২০১৬। ১৮ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৮।
2. ↑  "وفاة العلامة الموريتاني الشيخ الحاج ولد فحف"। Alakhbar। জুলাই ১৭, ২০১৮। সংগ্রহের তারিখ জুলাই ১৭, ২০১৮।
3. ↑  Grewal, Zareena (২০১৪)। *Islam Is a Foreign Country: American Muslims and the Global Crisis of Authority*। New York University Press। পৃষ্ঠা 161। আইএসবিএন 1479800562।
4. ↑  "Introduction: A Regional Survey - 2016"। *The Royal Islamic Strategic Studies Centre*। ১ জানুয়ারি ২০১৬।
5. ↑  "Another Mother of the Believers"। Sandala। এপ্রিল ১৬, ২০০৯। সংগ্রহের তারিখ আগস্ট ১৮, ২০১৮।
**দিওনিসিয়ো মেহিয়া ভিয়েইরা** (স্পেনীয়: Dionisio Mejía; ৬ জানুয়ারি ১৯০৭ – ১৭ জুলাই ১৯৬৩; **দিওনিসিয়ো মেহিয়া** নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আতলান্তে এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন।

১৯২৯–৩০ মৌসুমে, মেক্সিকীয় ক্লাব আতলান্তের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেছিলেন, যেখানে তিনি ৫ মৌসুম অতিবাহিত করেছেন; অতঃপর ১৯৩৪ সালে তিনি অবসর গ্রহণ করেছিলেন।

১৯৩০ সালে, মেহিয়া মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি সর্বমোট ৪ ম্যাচে ৭টি গোল করেছিলেন। তিনি মেক্সিকোর হয়ে ১টি ফিফা বিশ্বকাপে (১৯৩০) অংশগ্রহণ করেছিলেন।

ব্যক্তিগত জীবন
--------------

দিওনিসিয়ো মেহিয়া ভিয়েইরা ১৯০৭ সালের ৬ই জানুয়ারি তারিখে, মেক্সিকোর মেক্সিকো সিটিতে জন্মগ্রহণ করেছিলেন এবং ১৯৬৩ সালের ১৭ই জুলাই তারিখে ৫৬ বছর বয়সে মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| মেক্সিকো | ১৯৩০ | ১ | ০ |
| ১৯৩৪ | ৩ | ৭ |
| সর্বমোট | ৩ | ৭ |

তথ্যসূত্র
---------

1. ↑  "Dionisio Mejia"। *weltfussball.de*। সংগ্রহের তারিখ ২০১২-০৩-০৩।

বহিঃসংযোগ
---------

* দিওনিসিয়ো মেহিয়া – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* সকারওয়েতে দিওনিসিয়ো মেহিয়া (ইংরেজি) উইকিউপাত্তে এটি সম্পাদনা করুন
**মাইকেল ডালভি** (জন্ম ১৮ মে ১৯৪৫, বোম্বে, মহারাষ্ট্র ) একজন প্রাক্তন ভারতীয় ক্রিকেটার যিনি ১৯৬৬ থেকে ১৯৮২ পর্যন্ত প্রথম-শ্রেণীর ক্রিকেট খেলেছেন।

জীবন এবং কর্মজীবন
-----------------

ডালভি ব্রিগেডিয়ার জন ডালভির ছেলে  এবং তিনি দেরাদুনের অল-বয়েজ বোর্ডিং স্কুল দুন স্কুলে শিক্ষিত হন। তিনি দিল্লির সেন্ট স্টিফেন কলেজ থেকে স্নাতক ডিগ্রি লাভ করেন।

একজন ডানহাতি ব্যাটসম্যান যিনি সাধারণত তিন নম্বরে ব্যাট করতেন, ডালভি দিল্লি বিশ্ববিদ্যালয়ে পড়ার সময় ১৯৬৬-৬৭ সালে প্রথম-শ্রেণীর ক্রিকেটে অভিষেক করেছিলেন। সেই মৌসুমে তার পঞ্চম খেলায় তিনি ১৫৮, তার প্রথম সেঞ্চুরি এবং রঞ্জি ট্রফিতে সার্ভিসেসের বিপক্ষে দিল্লির হয়ে ৪৫ রান করেন, প্রতিটি ইনিংসে সর্বোচ্চ স্কোর করেন।

মাদ্রাজের হয়ে খেলার জন্য তিনি ১৯৬৭ সালে দক্ষিণে চলে যান। ১৯৬৭-৬৮ এবং ১৯৬৮-৬৯ এর মাঝারি মৌসুমের পর তিনি ১৯৬৯-৭০ সালে ৪৯.৫৭ গড়ে ৩৪৭ রান সহ আরও সফল হন,  অন্ধ্রের বিরুদ্ধে জয়ে ১৩৪ এবং ২১ অপরাজিত সহ, প্রতিটিতে আবার সর্বোচ্চ স্কোর করেন। মৌসুমের প্রথম ম্যাচে ইনিংস। সফরকারী নিউজিল্যান্ডের বিপক্ষে ভারতীয় বোর্ড প্রেসিডেন্ট একাদশে এবং সফরকারী অস্ট্রেলিয়ানদের বিপক্ষে দক্ষিণ অঞ্চলের হয়ে খেলার জন্য তাকে নির্বাচিত করা হয়েছিল।

১৯৭০-৭১ সালে সিলনের বিরুদ্ধে গোপালান ট্রফি ম্যাচে তামিলনাড়ুর হয়ে ১০৮ রান করেন। তিনি ১৯৭৪-৭৫ মৌসুম শুরু করেছিলেন হায়দ্রাবাদের বিরুদ্ধে ১৯ এবং ১০৮ দিয়ে  এবং কর্ণাটকের বিরুদ্ধে ১২১,  এবং কয়েক সপ্তাহ পরে শ্রীলঙ্কার বিরুদ্ধে ১৭৯ রান করেন,  যা গোপালান ট্রফিতে তামিলদের সর্বোচ্চ স্কোর। নাড়ু ব্যাটসম্যান। ১৯৭৫-৭৬ সালে দলীপ ট্রফিতে সেন্ট্রাল জোনের বিরুদ্ধে দক্ষিণ জোনের জয়ে তিনি ১১২ এবং ৭৯ অপরাজিত রান করেছিলেন।

১৯৭৬-৭৭ সালে একটি মাঝারি মৌসুমের পর তিনি বাংলায় চলে আসেন, যেখানে তিনি তার নতুন দলের হয়ে প্রথম ইনিংসে ১৯৭৭-৭৮ সালে আসামের বিরুদ্ধে ১৫১ রানের সর্বোচ্চ স্কোর সহ পাঁচটি মৌসুম খেলেন। এছাড়াও তিনি ইস্ট জোনের হয়ে বেশ কয়েকবার খেলেছিলেন, ১৯৭৮-৭৯ সালে সফরকারী ওয়েস্ট ইন্ডিয়ানদের বিরুদ্ধে ১১২ রান করেছিলেন।  ১৯৮১-৮২ মৌসুমের পর তিনি অবসর নেন।

তিনি দেরাদুনের কাছে তার এস্টেটে একটি রিসর্ট চালান।

তথ্যসূত্র
---------

1. ↑  "Boldly going where no man has gone before"। *Outlook Traveller*। ২০ ডিসেম্বর ২০১৫। সংগ্রহের তারিখ ৮ জানুয়ারি ২০২২।
2. ↑  ""Stephanians in the Hills" hold their Third Reunion in Doon valley"।
3. ↑  Delhi v Services 1966-67
4. ↑  Michael Dalvi batting by season
5. ↑  Andhra v Madras 1969-70
6. ↑  Tamil Nadu v Ceylon 1970-71
7. ↑  Hyderabad v Tamil Nadu 1974-75
8. ↑  Tamil Nadu v Karnataka 1974-75
9. ↑  Tamil Nadu v Sri Lanka 1974-75
10. ↑  South Zone v Central Zone 1975-76
11. ↑  Bengal v Assam 1977-78
12. ↑  East Zone v West Indians 1978-79
13. ↑  Vishranti resorts history Retrieved 23 July 2014.

বহিঃসংযোগ
---------

* ক্রিকেট আর্কাইভে মাইকেল ডালভি
**দিওয়ার (লেটস ব্রিং আওয়ার হিরোস হোম)** ২০০৪ সালে বলিউডে নির্মিত যুদ্ধ সংক্রান্ত চলচ্চিত্র। ছবিটির পরিচালক মিলন লুথারিয়া এবং প্রযোজক গৌরাঙ্গ দোসী। সিনেমাটি বিখ্যাত হলিউড চলচ্চিত্র দ্যা গ্রেট এসকেপে'র (১৯৬৩) প্রভাবে নির্মিত এমনটা মনে করা হয়। দিওয়ার বলিউড বক্স অফিসে মাঝারি ধরনের সাড়া ফেলে।

অভিনয়
------

* অমিতাভ বচ্চন - মেজর রনবীর কাউল
* অক্ষয় খান্না - গৌরব
* সঞ্জয় দত্ত - খান
* কে কে মেনন - সোহেল (জেলার)
* পীযুষ মিশ্র - কুরেশি
* অমৃতা রাও - রাধিকা
* রঘুবীর যাদব - জাট্টা
* তনুজা - রনবীর কাউলের স্ত্রী

কাহিনী
------

ভারত-পাকিস্তান যুদ্ধ ১৯৭১ এ অংশগ্রহণ করেছিলেন মেজর রনবীর কাউল। তিনি ও তার সাথী আরো কয়েকজন সৈনিক কেউই আর ফিরে আসেননি। রনবীরের পুত্র গৌরব (অক্ষয় খান্না) পিতাকে ছাড়াই মানুষ হয়। তার ধারণা বাবা আর কোনোদিনই ফিরবেননা। কিন্তু রনবীরের স্ত্রী'র বিশ্বাস তার স্বামী বেঁচে আছে যদি এ বিষয়ে ভারত সরকারের উচ্চপদস্থ সেনা প্রধানেরা কিছু সাহায্য করতে অপারগ। অন্যদিকে দেখা যায় পাকিস্তানের একটি জেলে রনবীর ও তার সহবন্দীরা বেঁচে আছেন ও অমানুষিক অত্যাচারের স্বীকার হচ্ছেন কয়েক দশক ধরে, যদিও তারা প্রতিমুহুর্তে পালিয়ে যাওয়ার চেষ্টা করেন। আই এস আই প্রধান ইজাজ চায় রনবীর সহ ভারতীয় বন্দীদের কোনো না কোনো অজুহাতে হত্যা করতে। সে তখন আরো অত্যাচারী জেলার সোহেল মিঁয়ার হেফাজতে পাঠায় সকলকে। একদিন অনন্ত নামক এক ভারতীয় বন্দী হেফাজত থেকে পালিয়ে যায় ও মৃত্যুর আগে করাচীতে বসবাসরত এক হিন্দু ব্যক্তি জবারের হাতে তুলে দেয় একটি চিঠি। এই চিঠি ভারতে পৌছালে রনবীর ও অন্যান্যদের পরিবার নিশ্চিত হয় যে নিখোঁজ সেনারা বেঁচে রয়েছেন। গৌরব গোপনে পাকিস্তানে রওনা দেয়। বহু বাধাবিঘ্ন পেরিয়ে আশ্রয় পায় জবারের বাড়িতে। তার সাথে জবার কন্যা রাধিকার প্রেমপূর্ন সম্পর্ক গড়ে ওঠে। হঠাৎ সোহেল মিঁয়ার জেল থেকে পলাতক কয়েদি খানের সাথে মোলাকাত হয়। খান ও গৌরব আই এস আই সদর দপ্তর থেকে জেলের ম্যাপ চুরি করে ছদ্মবেশে, এসময় ইজাজ তাদের ধরতে চেষ্টা করলে সে খানে'র হাতে মারা পড়ে। জেলের ম্যাপ অনুযায়ী জানা যায় যে জেলের তলদেশ দিয়ে কিছুটা সুড়ঙ্গ খুঁড়লেই জলের খালি পাইপ দিয়ে বাইরে আসা যায়। এসংবাদ জেলে নিয়ে যাওয়ার উদ্দেশ্যে খান স্বেচ্ছায় ধরা দেয় এবং সকলে মিলে সুড়ঙ্গপথ খুড়ে পালাবার চেষ্টা করে। এইসময় মাইন ফেটে এক বন্দী জাট্টা মারা যায়। পালাবার মুহুর্তে সোহেল তাদের তাড়া করে ও মরুভূমি সীমান্ত এলাকায় তুমুল যুদ্ধ হয়। খানের সাহায্যে রনবীর, গৌরব ও বাকিরা পালাতে সক্ষম হলেও খান মারা যায়। সোহেলকে হত্যা করেন মেজর রনবীর।

সঙ্গীত
------

1. আলি আলি - কৃষ্ণা বেউরা ও শ্রদ্ধা পণ্ডিত
2. চলিয়ে ভে চলিয়ে - উদিত নারায়ণ ও রুপ কুমার রাঠোর
3. মারহাবা মারহাবা - সোনু নিগম
4. তোড়েংগে দিওয়ার হাম - উদিত নারায়ন

তথ্যসূত্র
---------

1. 1 2  Mark Kermode (২৭ জুন ২০০৪)। "Deewaar"। Theguardian। সংগ্রহের তারিখ ২৭ ফেব্রুয়ারি ২০১৭।
2. ↑  "DEEWAAR (2004)"। *rottentomatoes.com*। ২৯ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১৭।
**মুজাফফরাবাদ কলেজ** বাংলাদেশের চট্টগ্রাম জেলার একটি শিক্ষাপ্রতিষ্ঠান।

অবস্থান
-------

প্রতিষ্ঠানটি চট্টগ্রাম জেলার পটিয়া উপজেলার খরনা ইউনিয়নের মুজাফফরাবাদ গ্রামে অবস্থিত।

ইতিহাস
------

চট্টগ্রাম-কক্সবাজার মহাসড়কের পূর্ব পাশে প্রকৃতির মনোরম পরিবেশে জাতীয় অধ্যাপক ডাঃ নুরুল ইসলামের সহযোগিতায় প্রতিষ্ঠিত মুজাফফরাবাদ কলেজ বেসরকারি কলেজের মধ্যে দক্ষিণ চট্টগ্রামের পটিয়া উপজেলার রাজনীতি মুক্ত একটি উচ্চ মাধ্যমিক শিক্ষাপ্রতিষ্ঠান। ১৯৮৯ সালে কলেজটি প্রতিষ্ঠিত হয় এবং গ্রামের নামানুসারে কলেজটির নামকরণ করা হয়।

ব্যবস্থাপনা
-----------

কলেজ পরিচালনার জন্য ২ বছর মেয়াদের সুদক্ষ গভর্নিং কমিটি রয়েছে।

শিক্ষকবৃন্দ
-----------

কলেজটির অধ্যক্ষ জনাব মোহাম্মদ আবু ছৈয়দ। এছাড়া আরো অভিজ্ঞ শিক্ষকমণ্ডলী এ প্রতিষ্ঠানে কর্মরত আছেন।

শিক্ষা কার্যক্রম
----------------

এটি একটি উচ্চ মাধ্যমিক পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৫ শতাধিক শিক্ষার্থী এ কলেজে অধ্যয়নরত আছে।

ফলাফল ও কৃতিত্ব
---------------

বিগত বছরের পাশের হার ৮৬%।

আরও দেখুন
---------

* পটিয়া উপজেলার শিক্ষাপ্রতিষ্ঠানের তালিকা

তথ্যসূত্র
---------

1. 1 2 3 4 5 6  "মুজাফরাবাদ কলেজ - খরনা ইউনিয়ন - খরনা ইউনিয়ন"। *kharanaup.chittagong.gov.bd*। [*স্থায়ীভাবে অকার্যকর সংযোগ*]

বহিঃসংযোগ
---------
**থর্স হানস হ্যানসন** (জন্ম ১৯৫০) একজন সুইডিশ পদার্থবিজ্ঞানী যিনি স্টকহোম বিশ্ববিদ্যালয়ে একজন তাত্ত্বিক পদার্থবিজ্ঞানী হিসেবে কাজ করছেন। তিনি নোবেল কমিটির পদার্থবিজ্ঞান অংশের একজন সদস্য যারা প্রতি বছর পদার্থবিজ্ঞানে নোবেল বিজয়ীদের কে মনোনয়ন করেন।

জীবন
----

তিনি ১৯৭৯ সালে মৌলিক কণিকা (কোয়ার্ক) বিষয়ে একটি ডক্টরেট ডিগ্রিসহ গোটেনবার্গ বিশ্ববিদ্যালয় থেকে পিএইচডি ডিগ্রি লাভ করেন। তিনি তার বিভিন্ন বই ও লেকচারের মাধ্যমে বিজ্ঞানকে জনপ্রিয় করে তোলার কাজে ব্যস্ত থাকেন।

তিনি ২০০৯ সালে বিজ্ঞানের রয়েল সুইডিশ একাডেমি এর একজন সদস্য হিসেবে নির্বাচিত হন। 

২০১৬ সালে নোবেল পুরস্কার এর সাধারণ বিবৃতিতে তিনি সকলকে এই পুরস্কার এর গুরুত্ব ও মাহাত্ম্য বুঝাতে চেষ্টা করেন।

তথ্যসূত্র
---------

1. ↑  "The Nobel Committee for Physics"। *FYSIK*। ৪ সেপ্টেম্বর ২০১৭। ১৬ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০২০।
2. ↑  "Newly elected Academy members - from quantum physics to poetry"। ২৬ অক্টোবর ২০১১। ৫ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০২০।
**শহীদ ইসরার** (উর্দু: شاہد اسرار‎‎; জন্ম: ১ মার্চ, ১৯৫০ - মৃত্যু: ২৯ এপ্রিল, ২০১৩) সিন্ধু প্রদেশের করাচি এলাকায় জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি ও সিন্ধু দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

প্রথম-শ্রেণীর ক্রিকেট
---------------------

১৯৬৮-৬৯ মৌসুম থেকে ১৯৭৮-৭৯ মৌসুম পর্যন্ত শহীদ ইসরারের প্রথম-শ্রেণীর খেলোয়াড়ী জীবন চলমান ছিল। 
তবে, অনিয়মিত অবস্থায় খেলতেন। কেবলমাত্র তিন মৌসুমে পূর্ণাঙ্গ সময় দিতে পেরেছিলেন।

সবমিলিয়ে ৩১টি প্রথম-শ্রেণীর খেলায় অংশ নিয়েছিলেন তিনি। এ পর্যায়ে ২৮ গড়ে ৮৬৮ রান তুলেন। উইকেটের পিছনে অবস্থান করে ৬৬ ক্যাচ ও ২২টি স্ট্যাম্পিং করেন তিনি। এক দশকের অধিক সময় প্রথম-শ্রেণীর ক্রিকেটের সাথে জড়িত ছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শহীদ ইসরার। ৩০ অক্টোবর, ১৯৭৬ তারিখে করাচিতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।

ঐ টেস্টে তিনি ক্যাচ হাতছাড়া করেন। এর খেসারত গুণতে হয় দলকে। এ পর্যায়ে তার দলের জয়ের অবস্থানে ছিল। এগারো নম্বরে ব্যাটিংয়ে নেমে ৭ রানে অপরাজিত ছিলেন।

২৯ এপ্রিল, ২০১৩ তারিখে ৬৩ বছর বয়সে সিন্ধু প্রদেশের করাচি এলাকায় শহীদ ইসরারের দেহাবসান ঘটে।

তথ্যসূত্র
---------

1. ↑  List of Pakistan Test Cricketers
2. ↑  "Pakistan – Test Batting Averages"। ESPNCricinfo। সংগ্রহের তারিখ ২০ অক্টোবর ২০২০।
3. ↑  "Pakistan – Test Bowling Averages"। ESPNCricinfo। সংগ্রহের তারিখ ২০ অক্টোবর ২০২০।

আরও দেখুন
---------

* ইসরার আলী
* ফজল-উর-রেহমান
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে শহীদ ইসরার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে শহীদ ইসরার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ফিলিপ্পাস জেরেমিয়া রুডল্ফ স্টেইন** (ইংরেজি: Rudi Steyn; জন্ম: ৩০ জুন, ১৯৬৭) কেপ প্রদেশের কিম্বার্লী এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট, নাটাল, নর্দার্নস ও অরেঞ্জ ফ্রি স্টেট দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন **রুডি স্টেইন**।

প্রথম-শ্রেণীর ক্রিকেট
---------------------

কিম্বার্লীর ডায়াম্যান্টভেল্ড হাই স্কুলে অধ্যয়ন করেছেন তিনি। ১৯৮৫-৮৬ মৌসুম থেকে ২০০০-০১ মৌসুম পর্যন্ত রুডি স্টেইনের প্রথম-শ্রেণীর খেলোয়াড়ী জীবন চলমান ছিল। ধৈর্য্যশীল উদ্বোধনী ব্যাটসম্যান ছিলেন রুডি স্টেইন। ক্রিজের কাছাকাছি এলাকায় ঝানু ফিল্ডার হিসেবে অবস্থান করতেন।

১৯৯৫-৯৬ মৌসুমে নাটালের পক্ষে খেলা শুরু করেন। এরপূর্বে ১৯৮৫-৮৬ মৌসুমে গ্রিকুয়াল্যান্ড ওয়েস্টের পক্ষে খেলেছেন। ১৯৮৬-৮৭ মৌসুম থেকে ১৯৯৪-৯৫ মৌসুম পর্যন্ত অরেঞ্জ ফ্রি স্টেটের প্রতিনিধিত্ব করেন। ১৯৮৩ থেকে ১৯৮৫ সাল পর্যন্ত জিডব্লিউ নাফের পক্ষে জুনিয়র রিপ্রেজেন্টিটিভ ক্রিকেটে অংশ নেন।

২০০২ সালে নর্দার্নসের পক্ষে প্রথম-শ্রেণীর খেলোয়াড়ী জীবন শেষের পূর্বে তিনটি খেলায় অংশ নেন। খেলোয়াড়ী জীবনের শেষদিকে তার স্ট্রাইক রেটের কিছুটা উত্তরণ ঘটে। পাঁচটি একদিনের শতরানের পাশাপাশি এগারোটি প্রথম-শ্রেণীর শতরানের ইনিংস খেলেছেন তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন রুডি স্টেইন। ২ জানুয়ারি, ১৯৯৫ তারিখে কেপ টাউনে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ৪ মার্চ, ১৯৯৫ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি। এছাড়াও, ২২ অক্টোবর, ১৯৯৫ তারিখে হারারেতে স্বাগতিক জিম্বাবুয়ে দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।

বেশ প্রতিশ্রুতিশীল ব্যাটসম্যান হিসেবে টেস্ট ক্রিকেটে তার চমৎকার অভিষেক পর্ব সম্পন্ন হয়। গ্যারি কার্স্টেনের সাথে উদ্বোধনী জুটিতে শতরান সংগ্রহ করেন। ২২০ মিনিট ক্রিজে অবস্থান করে ৪৬ রান তুলেছিলেন। ইডেন পার্কে স্বাগতিক নিউজিল্যান্ড দলের বিপক্ষে তার এ সংগ্রহ পরবর্তীতে সর্বোচ্চ সংগ্রহ হিসেবে চিত্রিত হয়।

তথ্যসূত্র
---------

1. ↑  "South Africa – Players by Test cap"। ESPNCricinfo। সংগ্রহের তারিখ ১৭ সেপ্টেম্বর ২০২০।
2. ↑  "South Africa – Test Batting Averages"। ESPNCricinfo। সংগ্রহের তারিখ ১৭ সেপ্টেম্বর ২০২০।
3. ↑  "South Africa – Test Bowling Averages"। ESPNCricinfo। সংগ্রহের তারিখ ১৭ সেপ্টেম্বর ২০২০।

আরও দেখুন
---------

* স্টিভেন জ্যাক
* পিটার কার্লস্টেইন
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* দক্ষিণ আফ্রিকান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে রুডি স্টেইন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রুডি স্টেইন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**শহীদ আনোয়ার** (জন্ম ৫ জুলাই ১৯৬৮) একজন সাবেক পাকিস্তানি আন্তর্জাতিক ক্রিকেটার।

খেলোয়াড়ি জীবন
---------------

### আন্তর্জাতিক

আনোয়ার ইংল্যান্ডের বিপক্ষে ওয়ানডে অভিষেক করেন। এই ম্যাচে তিনি ৩৭ রান করেন কিন্তু জাতীয় দলে তাকে আর খেলানো হয়নি।

### ঘরোয়া

 শহীদ আনোয়ার (ডান)
ঘরোয়া ক্রিকেটে তিনি লাহোর, বাহাওয়ালপুর, ন্যাশনাল ব্যাংক অব পাকিস্তান, পাকিস্তান অটোমোবাইলস কর্পোরেশন, পাকিস্তান ন্যাশনাল শিপিং কর্পোরেশনের প্রতিনিধিত্ব করেন এবং তার ক্যারিয়ারে ইউকে ক্রিকেট লিগ সার্কিটেও খেলেছেন। তিনি জাতীয় চ্যাম্পিয়নশিপে ন্যাশনাল ব্যাংক গ্রেড ১ এবং লাহোর গ্রেড ১ দলের অধিনায়কত্ব করেন এবং ব্যাটিং অলরাউন্ডার হিসাবে ২১৬ প্রথম শ্রেণীর খেলায় উপস্থিত হন, সর্বোচ্চ ১৯৫ স্কোর সহ ১২১০০ রান (৩৪.৮৭ গড়) ১৫২ টি লিস্ট "এ" ম্যাচে খেলেছেন। তার প্রথম শ্রেণীর ক্যারিয়ারে ২৬ টি সেঞ্চুরি এবং ৬৩ টি হাফ সেঞ্চুরি রয়েছে। আনোয়ার প্রথম শ্রেণীর ক্রিকেটে ৬১ টি উইকেট নিয়েছেন। ক্যারিয়ার সেরা উইকেট ৬/২।

কোচিং
-----

 স্ট্যাগস ক্রিকেট একাডেমি গ্রুপ ফটোগ্রাফ
প্রথম-শ্রেণীর ক্রিকেট থেকে অবসর নেওয়ার পর, শহিদ পাকিস্তানের অন্যতম সফল ক্রিকেট কোচ হয়ে ওঠেন। সিএ (ক্রিকেট অস্ট্রেলিয়া ) থেকে লেভেল ১, ২ এবং ৩ ক্রিকেট কোচিং ডিপ্লোমা শেষ করার পর, তিনি শিয়ালকোট স্ট্যালিয়নে তাদের প্রধান কোচ হিসেবে যোগদান করেন এবং তাদেরকে জাতীয় টি-২০ চ্যাম্পিয়নশিপ এবং ন্যাশনাল ব্যাংকের পক্ষ থেকে ২০১১ সালে একদিনের ক্রিকেট চ্যাম্পিয়নশিপে রানার আপ অবস্থান পাইয়ে দেন। তিনি ২০১০ সালে অস্ট্রেলিয়া সফরে পাকিস্তান ‘এ’ দলের কোচিংও করেছিলেন।

তথ্যসূত্র
---------

* ইএসপিএনক্রিকইনফোতে শহীদ আনোয়ার (ইংরেজি)
**মুজিব ব্যাটারি** বাহিনী কর্তৃক ব্যবহৃত ইতালীয় হাউইটজার বা ক্ষুদ্র কামান; যা এখন বাংলাদেশ সামরিক জাদুঘরে সংরক্ষিত আছে।
**মুজিব ব্যাটারী** হল বাংলাদেশের প্রথম আর্টিলারী ইউনিট বা ভারী অস্ত্র সংবলিত ইউনিট, যাকে ফার্স্ট ফিল্ড রেজিমেন্ট বলা হয়। বাংলাদেশের মুক্তিযুদ্ধে ১৯৭১ সালের ২২ জুলাই ৬টি কামান নিয়ে ভারতের কোনাবান অঞ্চলে বাংলাদেশ সেনাবাহিনীর আর্টিলারি ইউনিট প্রথম প্রতিষ্ঠা লাভ করে, যাকে মেজর খালেদ মোশাররফ মুজিব ব্যাটারি নামে নামকরণ করেন। মুক্তিযুদ্ধ চলাকালীন আগস্টের প্রথম সপ্তাহে পাকিস্তান থেকে পালিয়ে আসা গোলন্দাজ বাহিনীর ৮০ জন বাঙালী সদস্যকে নিয়ে ত্রিপুরায় এই বাহিনী গঠিত হয়। এটি মুক্তিবাহিনীর কে ফোর্সের অধীনে ছিল।

ইতিহাস
------

১৯৭১ সালের জুলাই মাসের মাঝামাঝি এই কামান মুক্তিযোদ্ধাদের হাতে আসে। এই ব্যাটারিতে ৩ দশমিক ৭ ইঞ্চি ছয়টি কামান ছিল। এগুলো ১৯৪২ থেকে ১৯৪৬ সালের মধ্যে ভারতে প্রস্তুত হয়। এ ধরনের কামান সর্বপ্রথম ১৯২০ সালে ভারতীয় গোলন্দাজ বাহিনীতে যুক্ত হয় এবং ১৯৮৬ সাল পর্যন্ত তা ব্যবহৃত হয়। কামান থেকে প্রতি মিনিটে পাঁচটি করে গোলা সর্বোচ্চ ছয় হাজার ৪০০ মিটার দূরত্বে নিক্ষেপ করা যেত। প্রতিটি কামান পরিচালনার জন্য নয়জন ক্রু লাগত। ৯ আগস্ট ২ নম্বর সেক্টর কমান্ডার মেজর খালেদ মোশাররফ সর্বাধিনায়ক জেনারেল ওসমানীকে এই কামান ব্যবহারের বিষয়ে চিঠি লেখেন। বিডি/০০২২/জি স্মারক নম্বরের ওই চিঠিতে মেজর খালেদ মোশাররফ জেনারেল ওসমানীকে লেখেন, 

> "আমাদের ছেলেরা ৩ দশমিক ৭ ইঞ্চি মাউন্টেন গানের দায়িত্ব বুঝে নিয়েছে। ১০ আগস্ট এই কামান উদ্বোধনের দিন নির্ধারণ করা হয়েছে। আমি এর নাম দিয়েছি 'মুজিব ব্যাটারি'। আমি ইতিমধ্যে এই কামান তত্ত্বাবধানের জন্য দুজন অফিসারকে নিযুক্ত করেছি। ১০ আগস্ট থেকে সম্পূর্ণ আমাদের তত্ত্বাবধানে, আমাদের অফিসার ও সৈনিকদের দ্বারা এই ব্যাটারি পরিচালিত হবে।"
> 
> 
> 

পাকিস্তান সেনাবাহিনী থেকে পালিয়ে আসা গোলন্দাজ বাহিনীর ক্যাপ্টেন আবদুল আজিজ পাশা ভারত থেকে নিয়ে আসা ৩.৭ ইঞ্চির কিছু পুরাতন ছোট কামান জোগাড় করে ৮০ জন মুক্তিযোদ্ধাকে নিয়ে প্রশিক্ষণের ব্যবস্থা করেন। ক্যাপ্টেন আব্দুল আজিজ পাশা এবং পাশাপাশি সেকেন্ড লেফটেনেন্ট কাইয়ূম, এই দুজন অফিসার এই কামান তত্ত্বাবধানের দায়িত্ব পান। প্রতিষ্ঠার মাত্র এক সপ্তাহের মধ্যেই মুজিব ব্যাটারীর কামান তাদের সক্রিয়তা প্রদর্শন করে এবং সাফল্যজনকভাবে রণাঙ্গনে শত্রুকে ধ্বংস করার কাজে নিয়োজিত হয়। মুক্তিযুদ্ধকালে এ ইউনিটটি কাইয়ুমপুর, কসবা, সালদানদী, আখাউড়া, নাজিরহাট ইত্যাদি উলেস্নখযোগ্য যুদ্ধে অংশগ্রহণ করে লক্ষ্যভেদী ফায়ারের মাধ্যমে মুক্তিবাহিনীর বিজয়কে ত্বরান্বিত করে। সেই ৬টি কামানের মধ্যে ৩ ফুট ৭ ইঞ্চি লম্বা ‘মুজিব ব্যাটারি’ নামের ২টি কামানকে ভারতীয় সেনাবাহিনী গত ২০১১ সালের ২১ জুন পুনরায় বাংলাদেশ সেনাবাহিনীকে উপহার হিসেবে হস্তান্তর করে।

তথ্যসূত্র
---------

1. ↑  "Cannons used by Mujib Battery arrive"। *The Daily Star*। ২২ জুন ২০১১। সংগ্রহের তারিখ ২২ এপ্রিল ২০১৬।
2. ↑  "দৈনিক জনকন্ঠ || মুজিব ব্যাটারির গোলার আঘাতে পিছু হটতে থাকে পাকিরা"। *দৈনিক জনকন্ঠ* (ইংরেজি ভাষায়)। ১৮ ডিসেম্বর ২০১৭। সংগ্রহের তারিখ ১৩ জানুয়ারি ২০২১।
3. ↑  "সামরিক জাদুঘরে মুজিব ব্যাটারি কর্নার"। *banglanews24.com*। ২০ ডিসেম্বর ২০১১। সংগ্রহের তারিখ ১৩ জানুয়ারি ২০২১।
**থাং সিং নিয়াও** (২২শে মে ১৯০২ - ৫ জানুয়ারি ১৯৯৬) একজন ইন্দোনেশিয়ান -ডাচ নারী অধিকার কর্মী, চিকিৎসক, অর্থনীতিবিদ ও রাজনীতিবিদ ছিলেন। বাটাভিয়ার 'কাবাং আতাস' জেন্ট্রির একটি ধনী ও প্রগতিশীল *পেরানাকান* পরিবারে জন্মগ্রহণ করে, তিনি শিক্ষা অর্জনের জন্য উৎসাহিত হন, যা সে সময় ইন্দোনেশিয়ান মহিলাদের জন্য অস্বাভাবিক ছিল। উচ্চ বিদ্যালয়ে অধ্যায়ন শেষ করার পর, তিনি একজন খাতা রক্ষক হিসেবে যোগ্যতা অর্জন করেন, কিন্তু সামাজিক নিয়ম নারীদের অফিসের কাজ করতে বাধা দেয় - ফলে তিনি একজন শিক্ষিকা হন। একটি প্রাথমিক বিদ্যালয়ে সংক্ষিপ্তভাবে শিক্ষাদানের পর, ১৯২৪ সালে থাং অর্থনীতি পড়ার জন্য রটারডামের নেদারল্যান্ডস স্কুল অব বিজনেসে ভর্তি হন। স্নাতক হওয়ার পর, তিনি অর্থনীতিতে স্নাতকোত্তর ও ডক্টরেট অর্জন করেন। ১৯৩২ সালে, তিনি চিকিৎসা বিজ্ঞান বিষয়ে পড়ার জন্য আমস্টারডাম বিশ্ববিদ্যালয়ে ভর্তি হন।

তিনি নেদারল্যান্ডে বিদ্যালয়ের অধ্যায়ন চলাকালে একজন ডাচ মহিলা আন্দোলনকর্মী আলেটা জ্যাকবসের সাথে দেখা করেন এবং মহিলাদের স্বার্থ ও সমান নাগরিকত্বের জন্য সংগঠনের সাথে জড়িত হতে উত্সাহিত হন। তিনি নেদারল্যান্ডস ও ডাচ ইস্ট ইন্ডিজ উভয় ক্ষেত্রে নারীবাদী জার্নালগুলির জন্য প্রবন্ধ লেখার জন্য নারীদের আর্থ-সামাজিক ও নাগরিক অবস্থার উন্নতির জন্য একজন কর্মী হয়ে ওঠেন। ১৯৩৮ সালে তার ডিগ্রি শেষ করার পর, থাং বাটাভিয়ায় ফিরে আসেন এবং মহিলাদের ও শিশুদের স্বাস্থ্যের চাহিদার উপর দৃষ্টি নিবদ্ধ করে চিকিৎসা অনুশীলন শুরু করেন। তিনি তার নারীবাদী সম্পৃক্ততা অব্যাহত রেখেছিলেন এবং মহিলাদের ভোটাধিকার জন্য লড়াই করেছিলেন। যখন সরকার শুধুমাত্র ইউরোপীয় মহিলাদের ভোট ও নির্বাচনে দাঁড়ানোর অধিকার দেওয়ার প্রস্তাব করেছিল, তখন তিনি শিক্ষিত মহিলাদের জন্য তাদের জাতি নির্বিশেষে ভোটের অধিকার নিশ্চিত করার জন্য সফলভাবে প্রচার করেছিলেন।

মৃত্যু ও উত্তরাধিকার
--------------------

থাং ১৯৯৬ সালের ৫ জানুয়ারি আইন্ডহোভেনে মারা যান। চীনে প্রকাশিত তার সামাজিক কর্মকান্ডের জন্য তাকে স্মরণ করা হয় এবং থুং (তাং) পরিবার সম্পর্কে ২০০০ সালে তার জীবনী ফুজিয়ান প্রদেশেরএকটি প্রকাশনায় অন্তর্ভুক্ত করা হয়েছিল। লিও সূর্যদিনতার লেখা বই *প্রমিনেন্ট ইন্দোনেশিয়ান চাইনিস*-এ (বিশিষ্ট ইন্দোনেশিয়ান চাইনিজ) তার একটি সংক্ষিপ্ত জীবনীও রয়েছে। মহিলাদের আন্দোলনের জন্য আন্তর্জাতিক আর্কাইভে তার কাগজপত্র দান করা হয়েছিল এবং এখন আমস্টারডামের জেন্ডার ইকুয়ালিটি অ্যান্ড উইমেন হিস্ট্রি সম্পর্কিত অ্যাট্রিয়া ইনস্টিটিউটে রাখা হয়েছে।

তথ্যসূত্র
---------

1. ↑  Haryono 2017।
2. ↑  van der Plas 2010।
3. 1 2  Kuiken 2017।
4. ↑  Salmon 2012।
5. ↑  Kloosterman 1997।
**সোনিয়া নিশাত আমিন** (**সোনিয়া আমিন** নামেও পরিচিত) একজন বাংলাদেশি ইতিহাসবিদ, গবেষক ও প্রাবন্ধিক। উনবিংশ ও বিংশ শতাব্দীর সামাজিক ইতিহাস নিয়ে গবেষণার জন্য পরিচিত সোনিয়া ঢাকা বিশ্ববিদ্যালয়ের ইতিহাস বিভাগের চেয়ারম্যান ছিলেন। ২০১১ সালে তাকে বাংলা একাডেমি সম্মানিত ফেলোশিপ প্রদান করে এবং ২০১৫ সালে গবেষণা ও প্রবন্ধ সাহিত্যে বিশেষ অবদানের জন্য অনন্যা সাহিত্য পুরস্কার (১৪২২) লাভ করেন।

কর্মজীবন
--------

সোনিয়া ১৯৭৭ সালে ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন। তিনি যুক্তরাজ্যের কেমব্রিজ বিশ্ববিদ্যালয় ও পরে যুক্তরাষ্ট থেকে সমাজ বিজ্ঞানে এমএ ডিগ্রি অর্জন করেন। তিনি ১৯৯৪ সালে ঢাকা বিশ্ববিদ্যালয় থেকে ‘দ্য ওয়ার্ল্ড অব মুসলিম উইমেন ইন কলোনিয়াল বেঙ্গলঃ ১৮৭৬-১৯৩৯’ বিষয়ে গবেষণার জন্য পিএইচডি অর্জন করেন। এছাড়া তিনি বাংলাদেশ জাতীয় জাদুঘরের ট্রাস্টি বোর্ডের সদস্য।

সোনিয়া ঊনিশ এবং বিশশতকের বাংলার সামাজিক ইতিহাস নিয়ে কয়েক দশক থেকে গবেষণা করছেন। বিভিন্ন বিষয়ে তিনি ৩০টির বেশি প্রবন্ধ রচনা করেন। তিনি অক্সফোর্ড ডিকশোনারি অব ন্যাশনাল বায়োগ্রাফি এবং ওয়ার্ল্ড এনসাইক্লোপিডিয়া অব উইমেনস হিস্টোরিতে বেগম রোকেয়ার জীবনী লিখেছেন। বাঙালি নারীদের বিশেষ অবদান বিষয়েও তিনি গবেষণা করেন।

তথ্যসূত্র
---------

1. ↑  "অনন্যা সাহিত্য পুরস্কার পেলেন সোনিয়া নিশাত আমিন"। *দৈনিক জনকণ্ঠ* (ইংরেজি ভাষায়)। সংগ্রহের তারিখ ১২ ফেব্রুয়ারি ২০২০।
2. 1 2  "'অনন্যা সাহিত্য পুরস্কার পেলেন সোনিয়া নিশাত আমিন"। *প্রথম আলো*। সংগ্রহের তারিখ ১২ ফেব্রুয়ারি ২০২০।
3. 1 2 3  "অনন্যা সাহিত্য পুরস্কার পাচ্ছেন অধ্যাপক সোনিয়া নিশাত আমিন"। *দৈনিক ইত্তেফাক*। ১৮ মে ২০২০ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০২০।
4. ↑  "বোর্ড অব ট্রাস্টিজ"। *জাতীয় জাদুঘর*। সংগ্রহের তারিখ ১২ ফেব্রুয়ারি ২০২০।
**মনমোহন দত্ত** ছিলেন মলয়া সংগীতের জনক, মরমী সাধক,মাইজভাণ্ডারী গানের গীতিকার, কবি, বাউল, সমাজ সংস্কারক ও অসংখ্য অসাধারণ গানের গীতিকার, সুরকার ও গায়ক। তিনি **মনোমোহন সাধু** নামেই অধিক পরিচিত ছিলেন। মনমোহন দত্তের লেখা গানগুলো সুর দিয়েছেন ওস্তাদ আলাউদ্দীন খাঁ এর জ্যেষ্ঠ ভ্রাতা আফতাবউদ্দিন খাঁ।

জন্ম ও বংশপরিচয়
----------------

মনমোহন দত্ত ব্রিটিশ ভারতের ব্রাহ্মণবাড়িয়া জেলার নবীনগর উপজেলার অর্ন্তগত সাতমোড়া গ্রামে ১২৮৪ বঙ্গাব্দের ১০ই মাঘ জন্মগ্রহণ করেন। তার পিতার নাম ছিল পদ্মনাথ দত্ত ও মাতার নাম ছিল হর মৌহিনি। তাদের পারিবারিক পেশা ছিলো কবিরাজি। মনমোহন দত্তের পূর্বপুরুষরা সোনার গাঁও ভট্টগ্রামের জমিদার ও এ অঞ্চলের প্রধান সাঁজওয়াল ছিলেন। সাঁজওয়াল বলতে সে সময় যারা বাদশাদের সৈন্য সামন্ত যোগান দিত তাদের বোঝায়। পরে ঐ বংশের একটা অংশ সাতমোড়া গ্রামে বসতি স্থাপন করে।

শিক্ষাজীবন
----------

মনমোহন তার শিক্ষা জীবন শুরু করেন তারই গ্রামের এক বৃদ্ধ রামজীবন চক্রবর্তী ব্রাহ্মণের পাঠশালায়। পরবর্তীতে তিনি গ্রামের স্কুলে ভর্তি হন এবং সেখান থেকে পঞ্চম শ্রেণী পাস করেন। তিনি মোক্তারি সম্বন্ধে শিক্ষালাভ শুরু করলেও শেষ পর্যন্ত পরীক্ষায় উত্তীর্ণ হতে পারেননি।

পরিবার
------

ছয়ফুল্লাকান্দি গ্রামের সাধ্বী সৌধামনি দত্তের সাথে ১৩০৮ সনের ২৮শে ভাদ্র সোমবার মনমোহন বিবাহ বন্ধনে আবদ্ধ হন। তাদের সংসারে একটি মাত্র সন্তান ছিল, নাম শ্রী সুধীরচন্দ্র দত্ত ।

সঙ্গীত সাধনা
------------

মনমোহন দত্তের চিন্তাভাবনার পরিচয় তার গানেই পাওয়া যায় । সমকালীন নানা কুসংস্কার, সামাজিক বিভেদ, সাম্প্রদায়িকতাসহ বিভিন্ন কুপ্রথার বিরুদ্ধে তিনি গানের মাধ্যমে প্রতিবাদ তুলে ধরেন। তার গানে স্রষ্টা ও সৃষ্টির অলৌকিক সর্ম্পকও খুব সাবলীলভাবে ফুটে উঠে। তার গান নিয়ে শিল্পকলা একাডেমী, জাতীয় নাট্যশালাসহ দেশের বিভিন্ন শীর্ষ স্থানীয় সংস্থা বিভিন্ন সময় গবেষণাসহ স্মরণনভা অনুষ্ঠিত হয়। চট্টগ্রামের মাইজভান্ডারের অনুসারীরা মনমোহনের ভাব সঙ্গীতের দ্বারা বেশ প্রভাবিত।
তার স্বল্প জীবনকালে প্রায় হাজার খানেক গান, কবিতা এবং আধ্যাত্মিক সাধন প্রণালী এবং মনুষত্ত্ব অর্জনের পথের দিশা সংক্রান্ত গান লিখে গেছেন।

রচনাবলী
-------

তার উল্লেখযোগ্য রচনাবলীর মধ্যে রয়েছে:

* মলয়া - প্রথম খন্ড
* মলয়া - দ্বিতীয় খন্ড
* প্রেমারিজাত
* খনি (দয়াময়)
* পথিক
* পাথেয়
* ময়না
* যোগ প্রণালী
* লীলারহস্য

তথ্যসূত্র
---------

1. ↑  আলি নওয়াজ (২০১২)। "দত্ত, মনোমোহন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ২০ অক্টোবর ২০২২।
2. ↑  "সংলাপের প্রতিষ্ঠা বার্ষিকীতে 'দেবতার গ্রাস'"। *দৈনিক প্রথম আলো*। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৪-১২-০৪।
3. ↑  "জাতীয় নাট্যশালায় রাজ হিমাদ্রী"। *দৈনিক প্রথম আলো*। [*স্থায়ীভাবে অকার্যকর সংযোগ*]
পিঁপড়া খেকো হলো চারটি বিদ্যমান স্তন্যপায়ী প্রজাতির ভার্চুয়ালুয়া  গোত্রের  একটি সাধারণ নাম।  
এরা সাধারণত কীটপতঙ্গ এবং শোষক খাবারের জন্য পরিচিত। তবে পৃথক প্রজাতির ইংরেজি এবং অন্যান্য ভাষায় অন্যান্য নাম আছে।
পিঁপড়া ও পিঁপড়াজাতীয় প্রাণী খায় বলে পিঁপড়াভুক, পিঁপড়াখোর বা অ্যান্টেইটার নামেও পরিচিত।

ট্যাক্সোনমি
-----------

অন্যান্য স্তন্যপায়ী প্রাণীদের তুলনায় পিঁপড়া খেকোরা sloth এর সাথে আরও ঘনিষ্ঠভাবে সম্পর্কিত। তাদের পরবর্তী নিকটতম সম্পর্ক আর্মাডিলোর সাথে। এদের তিন প্রজন্মের চারটি বিদ্যমান প্রজাতি রয়েছে।

শারিরীক গঠন
-----------

দানবীয় পিঁপড়াভুকের কঙ্কাল

আচরণ
----

ঘুমন্ত পিঁপড়াভুক
পিঁপড়াভুকের দৃষ্টিশক্তি অত্যন্ত নিম্নমানের কিন্তু ঘ্রাণশক্তি খুবই প্রখর। এদের অধিকাংশ প্রজাতি পরজাত, খাদ্য এবং প্রতিরক্ষা জন্য পরের উপর নির্ভর করে। তাদের শ্রবণশক্তি উচ্চ বলেই মনে করা হয়।

তথ্যসূত্র
---------

1. ↑  "Giant Anteater Facts"। Smithsonian Institution। ২০১১-০৮-২৮ তারিখে মূল থেকে আর্কাইভ করা। সংগ্রহের তারিখ ২০১১-০৭-৩০।
2. ↑  "Giant Anteater"। Canadian Museum of Nature। ১৯ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২০১১-০৭-৩০।
**মিনি মাথুর** (জন্ম: ২১শে আগস্ট ১৯৭৫) হলেন একজন ভারতীয় টেলিভিশন উপস্থাপক, অভিনেত্রী এবং মডেল। তিনি সঙ্গীত বিষয়ক জনপ্রিয় আপাতবাস্তব টেলিভিশন অনুষ্ঠান ইন্ডিয়ান আইডলের চতুর্থ আসরে উপস্থাপনার দায়িত্ব পালন করেছেন। এর আগে, তিনি এমটিভি ভারতে একজন ভিজে হিসেবে কাজ করেছেন, যেখানে তিনি বেশ কয়েকটি অনুষ্ঠানে কাজ করেছেন। তিনি বিপণন বিভাগ হতে এমবিএ সম্পন্ন করেছেন।অতঃপর তিনি *আই, মি অউর ম্যায়* নামক একটি হিন্দি চলচ্চিত্রে অভিনয় করেছেন। তিনি রাজনীতিবিদ, শিল্পপতি এবং নীতি নির্ধারকদের নিয়ে *দিল্লি দিল সে* নামে একটি অনুষ্ঠানের আয়োজন করেছিলেন; যেখানে তিনি সকলের সাক্ষাৎকার গ্রহণ করতেন। তিনি ২০০৭ সালে নৃত্যানুষ্ঠান *ঝলক দিখলা যা*-এর দ্বিতীয় আসরের একজন প্রতিযোগী হিসেবে অংশ নিয়েছিলেন।

শিক্ষা
------

মিনি মাথুর ভারতের অন্যতম জনপ্রিয় একজন টেলিভিশন উপস্থাপক। তিনি দিল্লি বিশ্ববিদ্যালয়ের অধীনে লেডি শ্রীরাম কলেজ থেকে ইংরেজি সাহিত্য বিভাগ হতে এবং গাজিয়াবাদের ইনস্টিটিউট অফ ম্যানেজমেন্ট টেকনোলজি থেকে ব্যবসায় পরিচালনা বিভাগ হতে ডিগ্রি অর্জন করেছেন।

পেশা
----

তিনি নতুন দিল্লির আইএমটি ক্যাম্পাসে থাকাকালীন জে ওয়াল্টার থম্পসনের বিজ্ঞাপনীতে একজন পেশাদার মডেল হিসাবে তাঁর জীবন শুরু করেছিলেন। রে ব্যান সানগ্লাসের মডেল হওয়ার সুযোগের ফলে তাঁকে আরও বেশ কয়েকটি প্রতিষ্ঠানের মডেল হওয়ার প্রস্তাব প্রদান করা হয়েছিল। অতঃপর তিনি *তোল মোল কে বোল* নামে ভারতীয় টেলিভিশনের প্রথম খেলা ভিত্তিক অনুষ্ঠানে কাজ করেছেন। তিনি আরও বেশ কয়েকটি গেম, কুইজ শো এবং একটি ভ্রমণ ভিত্তিক অনুষ্ঠানে কাজ করেছেন; যার ফলে মুম্বইয়ের বিভিন্ন স্থানে ভ্রমণ করেছেন; যেখানে তিনি একজন ভিজে হিসাবে কাজ করেছিলেন। চার বছরে তিনি এমটিভি ইন্ডিয়া প্রচারিত আন্তর্জাতিক শিল্পীদের দ্বারা সংগীত পরিচালনা, চলচ্চিত্র এবং পপ তারকাদের জীবনধারা বিষয়ে একটি সাক্ষাৎকার বিষয়ক অনুষ্ঠানে উপস্থাপনার দায়িত্ব পালন করেছেন। এছাড়াও তিনি যুব ক্যাম্পাসে উপস্থিত হয়ে তাদেরকে প্রেম সম্পর্কে পরামর্শ দিতেন। তিনি *বোম্বে ব্লাশ* নামক একটি অনুষ্ঠানের উপস্থাপনা করেছিলেন, যেটি যুক্তরাজ্যে প্রচারিত ভারতের সংস্কৃতি বিষয়ক একটি অনুষ্ঠান। তিনি বিবিসি ২-এ প্রচারিত এই অনুষ্ঠানে ২য় আসরের উপস্থাপনা করেছেন।

তিনি রাজনৈতিক জগতে একজন আগ্রহী ব্যক্তিত্ব। তিনি জাতীয় চ্যানেল ডিডি-এ রাজনীতিবিদ, শিল্পপতি এবং মতামত প্রস্তুতকারীদের সাথে একটি সাক্ষাৎকার বিষয়ক অনুষ্ঠানের আয়োজন করেন। তিনি শৈলী বোধ এবং প্রাণবন্ত রঙিন হ্যান্ডলুম শাড়ির প্রতি তার ভালবাসার জন্য পরিচিত, মিনি আল্ট্রা ডিউলাক্স, লরিয়াল এবং কমফোর্টের জন্য প্রচুর টেলিভিশন বিজ্ঞাপনে কাজ করেছেন।

তথ্যসূত্র
---------

1. ↑  "Katrina Kaif makes pancakes on friend Mini Mathur's show"। timesofindia.indiatimes.com। সংগ্রহের তারিখ ২০১৭-০৬-১০।
2. ↑  "I don't like to be boxed': Mini Mathur"। thehindu.com। সংগ্রহের তারিখ ২০১৭-০৬-১০।
3. 1 2 3  "Mini Mathur Wiki, Age, Husband, Family, Biography & More"। সংগ্রহের তারিখ ১১ এপ্রিল ২০২০।

বহিসংযোগ
--------

* ইন্টারনেট মুভি ডেটাবেজে মিনি মাথুর (ইংরেজি)
* টুইটারে মিনি মাথুর উইকিউপাত্তে এটি সম্পাদনা করুন
**বিপ্লব ভট্টাচার্য** (জন্ম: ৭ জানুয়ারি ১৯৮১) হলেন একজন বাংলাদেশী সাবেক পেশাদার ফুটবল খেলোয়াড়। বিপ্লব তার খেলোয়াড়ি জীবনের অধিকাংশ সময় শেখ রাসেলের হয়ে একজন গোলরক্ষক হিসেবে খেলেছেন।

১৯৯৭–৯৮ মৌসুমে, বাংলাদেশী ক্লাব আরামবাগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৬ মৌসুম অতিবাহিত করেছিলেন। অতঃপর ২০০৪–০৫ মৌসুমে তিনি ব্রাদার্স ইউনিয়নে যোগদান করেছিলেন। ব্রাদার্স ইউনিয়নে মাত্র ১ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছিলেন। পরবর্তীকালে, তিনি ঢাকা আবাহনী, মুক্তিযোদ্ধা সংসদ এবং শেখ রাসেলের হয়ে খেলেছিলেন। সর্বশেষ ২০১৮–১৯ মৌসুমে, তিনি শেখ রাসেল হতে বাংলাদেশী ক্লাব ব্রাদার্স ইউনিয়নে যোগদান করেছিলেন; ব্রাদার্স ইউনিয়নের হয়ে মাত্র ১ মৌসুম খেলার পর তিনি অবসর গ্রহণ করেছিলেন।

১৯৯৭ সালে, বিপ্লব বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ১৯ ম্যাচে অংশগ্রহণ করেছিলেন। দলগতভাবে, বিপ্লব সর্বমোট ৬টি শিরোপা জয়লাভ করেছিলেন, যার মধ্যে ১টি ব্রাদার্স ইউনিয়নের হয়ে, ১টি ঢাকা মোহামেডানের এবং ৩টি ঢাকা আবাহনীর হয়ে জয়লাভ করেছিলেন।

প্রারম্ভিক জীবন
---------------

বিপ্লব ভট্টাচার্য ১৯৮১ সালের ৭ই জানুয়ারি তারিখে বাংলাদেশে জন্মগ্রহণ করেছেন।

আন্তর্জাতিক ফুটবল
-----------------

১৯৯৭ সালের ২৭শে মার্চ তারিখে, মাত্র ১৬ বছর ২ মাস ২১ দিন বয়সে, বিপ্লব সৌদি আরবের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন।  তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ৩–০ গোলের ব্যবধানে জয়লাভ করেছিল। ২০১১ সালের ২৯শে জুন তারিখে, তিনি পাকিস্তানের বিরুদ্ধে ম্যাচে বাংলাদেশের হয়ে প্রথমবারের মতো অধিনায়কের দায়িত্ব পালন করেছিলেন, ম্যাচটি বাংলাদেশ ৩–০ গোলের ব্যবধানে জয়লাভ করেছিল।

২০১১ সালের ৩রা জুলাই তারিখে বিপ্লব ৩০ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। পাকিস্তানের লাহোরের পাঞ্জাব স্টেডিয়ামে অনুষ্ঠিত পাকিস্তানের বিরুদ্ধে উক্ত ম্যাচে ০–০ গোলে ড্র হয়েছিল, ম্যাচটিতে তিনি পূর্ণ ৯০ মিনিট খেলেছিলেন। আন্তর্জাতিক ফুটবলে, তার ১৪ বছরের খেলোয়াড়ি জীবনে তিনি সর্বমোট ১৯ ম্যাচে অংশগ্রহণ করেছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| বাংলাদেশ | ১৯৯৭ | ৩ | ০ |
| ১৯৯৯ | ৩ | ০ |
| ২০০৩ | ১ | ০ |
| ২০০৫ | ১ | ০ |
| ২০০৬ | ২ | ০ |
| ২০০৭ | ৬ | ০ |
| ২০১০ | ১ | ০ |
| ২০১১ | ২ | ০ |
| সর্বমোট | ১৯ | ০ |

তথ্যসূত্র
---------

1. ↑  Courtney, Barrie (২০০৫-০২-০২)। "International Matches 1997 – Asia"। *RSSSF*। সংগ্রহের তারিখ ২০১০-০২-১৮।

বহিঃসংযোগ
---------

* সকারওয়েতে বিপ্লব ভট্টাচার্য (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে বিপ্লব ভট্টাচার্য (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে বিপ্লব ভট্টাচার্য (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে বিপ্লব ভট্টাচার্য (ইংরেজি) উইকিউপাত্তে এটি সম্পাদনা করুন
**বিপুল ভট্টাচার্য** (১৯৫৫-২০১৩) একজন বাংলাদেশী লোকসঙ্গীত শিল্পী যিনি ১৯৭১ সালে বাংলাদেশের মুক্তিযুদ্ধের সময় গানের মাধ্যমে যুদ্ধ করেছিলেন। তার এই কীর্তিকে তারেক মাসুদ পরিচালিত ‘মুক্তির গান’ নামক চলচ্চিত্রে দেখা গেছে।

মুক্তির গান
-----------

১৯৭১ সালে তার বয়স ছিল মাত্র ১৬ বছর। তিনি তখন মেশিনগানের বিরুদ্ধে তার গান এবং গলা দিয়ে যুদ্ধ করেছেন। মুক্তির গানে ১১টি গান আছে, যার অধিকাংশই লোকসুরভিত্তিক। এই গানগুলোর মধ্যে একটি ছাড়া বাকি সব গানই গেয়েছেন বিপুল ভট্টাচার্য। ১৯৭১ সালে গান নিয়ে তিনি ঘুরে বেড়িয়েছিলেন মাইলের পর মাইল। স্বাধীন বাংলা বেতার কেন্দ্র থেকে প্রচারিত বিপুল ভট্টাচার্যের গাওয়া গান মুক্তিযুদ্ধের সময় প্রেরণা জুগিয়েছে। বিপুল ভট্টাচার্য শরণার্থী শিবিরের হাজার হাজার মানুষের মনে সাহস সঞ্চার করেছিলেন গানের মাধ্যমে। তিনি ছিলেন মুক্তিসংগ্রামী শিল্পী সংস্থার সদস্য। মুক্তিসংগ্রামী শিল্পী সংস্থায় আরো ছিলেন লুবনা মরিয়ম, তারেক আলী, মাহমুদুর রহমান বেণু, নায়লা খান ,স্বপন চৌধুরী, শাহিন সামাদ, দেবব্রত চৌধুরী, দুলালচন্দ্র শীল, মোশাদ আলী। সদস্যরা শরণার্থী শিবিরে, মুক্তি ফৌজের ক্যাম্পে এবং মুক্তাঞ্চলে গান গেয়ে বেড়াতেন। ১৯৯৩ সালে এই গানগুলো আবার ধারণ করা হয় ছবিতে ব্যবহারের জন্য। বিপুল ভট্টাচার্য মুক্তিযুদ্ধের পর কোনো সম্মান বা স্বীকৃতি পাননি। তিনি গান শিখিয়ে জীবিকা নির্বাহ করতেন । দুঃখজনক হলো, মুক্তির গান মুক্তি পাওয়ার পর বিশাল সাফল্যের পরও একজন কণ্ঠশিল্পী হিসেবে তিনি টিকে থাকতে পারেননি।

দেহাবসান
--------

২০১০ সালে তার ফুসফুসের ক্যান্সার ধরা পড়ে। তার চিকিৎসার বিশাল খরচ মেটাতে এগিয়ে আসে তার সহযোদ্ধারা। কেন্দ্রীয় গণগ্রন্থাগারে আয়োজন করা হয় গানের অনুষ্ঠান ও চলচ্চিত্র প্রদর্শনী। রেডিও ফুর্তি এক লাখ টাকা প্রদান করে। অবশেষে ৫ জুলাই, ২০১৩ তারিখে ঢাকার একটি হাসপাতালে মৃত্যুবরণ করেন বিপুল ভট্টাচার্য।

তথ্যসূত্র
---------

1. 1 2  মাসুদ, তারেক (১৪-১০-২০১০)। "বিপুলের গলায় গর্জে উঠুক আমার 'মুক্তির গান'!"। *দৈনিক প্রথম আলো*। সংগ্রহের তারিখ ৮ই ফেব্রুয়ারি।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
2. ↑  "বিপুল ভট্টাচার্য"। *দৈনিক প্রথম আলো*। ১৪ই অক্টোবর,২০১০। সংগ্রহের তারিখ ৮ই ফেব্রুয়ারি,২০১১।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
3. ↑
4. ↑  "সমকাল, অনলাইন সংস্করণ, সংগ্রহ: ৫ জুলাই, ২০১৩"। ৭ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৩।

বহিঃসংযোগ
---------

* 
* 
*
**স্নায়ুসন্ধি** বা **স্নায়ুসন্নিধি** বা **প্রান্তসন্নিকর্ষ** বা **সাইন্যাপস** (ইংরেজি: Synapse) হল দুটি নিউরোনের সংযোগস্থল, যেখানে একটি নিউরোনের অ্যাক্সনের প্রান্ত এবং অন্য একটি নিউরোনের ডেনড্রাইটের প্রান্ত খুব কাছাকাছি থাকে (অ্যাক্সোডেনড্রাইটিক সাইন্যাপস-এর ক্ষেত্রে), কিন্তু কখনই স্পর্শ করে না, মাঝে একটি আনুবীক্ষণিক ফাঁক থেকেই যায়, আর এর মধ্য দিয়েই নিউরোহিউমর নামে তরলের মাধ্যমে অ্যাক্সনের প্রান্ত থেকে স্নায়ু-উদ্দীপনা অন্য একটি নিউরোনের ডেনড্রাইটে পরিবাহিত হয়। স্নায়ুসন্নিধি রাসায়নিক সংকেত প্রেরণের অনুমতি দেয়।

গঠন পদ্ধতি
----------

সাইন্যাপস নিম্নলিখিত কয়েক রকম পদ্ধতিতে গঠিত হতে পারে, যেমন:

অ্যাক্সো ডেনড্রাইটিক সাইন্যাপস
একটি নিউরোনের অ্যাক্সনের শেষ প্রান্ত পরবর্তী নিউরোনের ডেনড্রাইটের সঙ্গে মিলিত হয়, এইরকম সাইন্যাপসকে অ্যাক্সো ডেনড্রাইটিক সাইন্যাপস [axo-dendritic Synapse] বলে।

অ্যাক্সো সোমাটিক সাইন্যাপস
একটি নিউরোনের অ্যাক্সনের শেষ প্রান্ত পরবর্তী নিউরোনের কোষদেহের সঙ্গে মিলিত হয়, এইরকম সাইন্যাপসকে অ্যাক্সো সোমাটিক সাইন্যাপস [axo-somatic Synapse] বলে।

অ্যাক্সো অ্যাক্সেনিক সাইন্যাপস
একটি নিউরোনের অ্যাক্সনের শেষ প্রান্ত (প্রান্তবুরুশ) অপর একটি নিউরোনের অ্যাক্সনের শেষ প্রান্তের সঙ্গে মিলিত হয়, এইরকম সাইন্যাপসকে অ্যাক্সো অ্যাক্সেনিক সাইন্যাপস [axo-axonic Synapse] বলে।

এছাড়া কখনও কখনও একটি নিউরোনের অ্যাক্সন অনেকগুলি নিউরোনের ডেনড্রাইটের সঙ্গে বা একটি নিউরোনের ডেনড্রাইটের সঙ্গে অনেকগুলি নিউরোনের অ্যাক্সন মিলিত হয়।

কাজ
---

সাইন্যাপস স্নায়ুস্পন্দনকে (nerve impulse) এক নিউরোন থেকে অপর এক নিউরোনে প্রবাহিত করে। যখন পূর্ববর্তী নিউরোন থেকে স্নায়ুস্পন্দন ওই নিউরোনের অ্যাক্সনের শেষ প্রান্তে আসে তখন অ্যাসিটাইল কোলিন নিঃসৃত হয়ে স্নায়ুস্পন্দনকে পরবর্তী নিউরোনের ডেনড্রাইটের মধ্যে প্রবাহিত করে।

স্নায়ুগ্রন্থি
--------------

নার্ভ গ্যাংলিয়ন বা স্নায়ুগ্রন্থি (Nerve Ganglion)
কয়েকটি স্নায়ুকোষের কোষদেহগুলি একত্রিত হয়ে এই গ্রন্থির সৃষ্টি করে। স্নায়ুগ্রন্থি থেকে স্নায়ুর উৎপত্তি হয়। অনেকগুলো স্নায়ুকোষ একত্রিত হওয়ার ফলে গ্যাংলিয়নকে কিছুটা স্ফীত দেখায়।

### কাজ

* স্নায়ুগ্রন্থি থেকে স্নায়ুর উত্পত্তি হয়।
* নিউরো-সিক্রেসন (neuro-secretion) নামক রস ক্ষরণ করে স্নায়ুতন্ত্রকে সিক্ত রাখা।
* অনেক সময় বিশেষ করে অমেরুদন্ডী প্রাণীদের ক্ষেত্রে স্নায়ুগ্রন্থি থেকে নিউরো-সিক্রেটরি হরমোন ক্ষরিত হয়।

তথ্যসূত্র
---------

1. ↑  Foster, M.; Sherrington, C.S. (১৮৯৭)। *Textbook of Physiology, volume 3* (7th সংস্করণ)। London: Macmillan। পৃষ্ঠা 929। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**লিলিয়ান এলিদাহ** হলেন জাম্বিয়ার একজন রন্ধনশিল্পী, যিনি সুইজারল্যান্ডের সিজার রিটজ কুলিনারি আর্ট একাডেমি থেকে রন্ধনশিল্পে ডিগ্রি লাভ করেছেন এবং জাম্বিয়ার রাজধানী লুসাকায় টোয়ালা রেস্টুরেন্ট নামে একটি রেস্টুরেন্ট চালান।

জীবনী
-----

লিলিয়ান এলিদাহ জাম্বিয়ার লুসাকায় জন্মগ্রহণ করলেও তার শৈশবের অধিকাংশ সময় কেটেছে সুইডেনে। সুইডেনের কলেজ থেকেই তিনি স্নাতক ডিগ্রি লাভ করেছেন। পেশাদার রন্ধনশিল্পী হিসেবে নিজেকে গড়তে চাইলে তিনি সুইজারল্যান্ড গমন করেন এবং সেখানকার সিজার রিটস কুলিনারি আর্ট একাডেমি থেকে রন্ধনশিল্পের উপরে ডিগ্রি অর্জন করেন।

সুইজারল্যান্ডে রন্ধনশিল্পের উপরে ডিগ্রি অর্জনের পর তিনি ফ্রান্সে যান এবং সেখানে অ্যান্থনি লেবৌবের অধীনে তিনি রন্ধনশিল্পী হিসেবে কাজ করেন।

১৯ বছর বয়সে তিনি জাম্বিয়ার জাতীয় দৈনিক *দ্য পোস্ট* এর তৎকালীন নিবন্ধ লেখকদের মাঝে সর্বকনিষ্ঠ নিবন্ধ লেখক হিসেবে সে পত্রিকায় খাবার বিষয়ক নিবন্ধ লেখা শুরু করেন। এরপর তিনি 'টোয়ালা ক্যাটেরিং' নামে নিজস্ব ক্যাটেরিং কোম্পানি এবং টোয়ালা রেস্টুরেন্ট চালু করেন। তিনি তার রেস্টুরেন্টে ইউরোপীয় ও আফ্রিকান রন্ধনশৈলীর সংমিশ্রণে তৈরি খাবার পরিবেশন করেন।

তার ব্যবসায়িক উদ্যোগ ন্যামুকা জাম্বিয়া নামের একটি উদ্যোগ কর্মসূচির প্রতিবেদনে বর্ণিত হয়েছিল, যে প্রতিবেদনটির জন্য ন্যামুকা জাম্বিয়াকে সহায়তা প্রদান করেছিল ইউকে এইড।

তথ্যসূত্র
---------

1. 1 2 3  "Interview with Professional Chef Lillian Elidah Daka-Mumba"। *Lusaka Times*। ২৫ জানুয়ারি ২০১২। সংগ্রহের তারিখ ১৬ নভেম্বর ২০১৭।
2. ↑  Oyatogun, Funmi (২৪ ফেব্রুয়ারি ২০১৬)। "IN THE KITCHEN WITH SIX OF AFRICA'S BEST CHEFS"। We Are Africa। সংগ্রহের তারিখ ১৬ নভেম্বর ২০১৭।
3. ↑  "Chef Profile of the Week – Lillian Elidah, South Africa"। The Economics of Food Cuisine। ১৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৭।
4. ↑  "Interview with Lillian Elidah Daka-Mumba owner of Twaala Resturant (sic)"। ২৮ ডিসেম্বর ২০১২। সংগ্রহের তারিখ ১৬ নভেম্বর ২০১৭।
5. ↑  Nyati, Kalonde (১৭ মার্চ ২০১৫)। "Zambia takes 40% entrepreneurship lead"। *Zambia Daily Mail*। ১৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৭।
**পি ভি  ভি লক্ষ্মী** একজন ভারতীয় মহিলা ব্যাডমিন্টন খেলোয়াড় এবং অলিম্পিয়ান। তিনি ব্যাডমিন্টনে আটবারের ভারতীয় জাতীয় চ্যাম্পিয়ন  এবং ১৯৯৬ সালের আটলান্টা অলিম্পিকে ভারতের প্রতিনিধিত্ব করেছিলেন। তিনি পুলেলা গোপীচন্দের স্ত্রী।

গোপীচাঁদ ব্যাডমিন্টন একাডেমি
----------------------------

পি  ভি ভি লক্ষ্মী গোপীচাঁদ ব্যাডমিন্টন একাডেমি গঠনের সময় গোপীচাঁদকে সমর্থন করেছিলেন এবং আর্থিক সমর্থন অর্জনের প্রয়াসেও অবদান রেখেছিলেন।  । অন্যান্য অনুদান সত্ত্বেও, গোপীচাঁদ কেবলমাত্র ১.৭৫ মিলিয়ন ডলার সংগ্রহ করতে পেরেছিলেন। এরপরেই তারা সিদ্ধান্ত নিয়েছিলেন যে তাদের পারিবারিক বাড়ি বন্ধক রেখে অবশিষ্ট অর্থ সংগ্রহ করবেন। ২০০৮ সালে, শেষ পর্যন্ত $২।৫ মিলিয়ন ডলার ব্যয়ে একাডেমিটি সম্পন্ন হয়েছিল।  নির্মাণের পরপরই ভারত সরকার কমনওয়েলথ গেমস টিমকে এই সুবিধাটিতে প্রশিক্ষণের জন্য প্রেরণ করেছিল।

২০০৮ সালে, তারা বলিউড, হিন্দি সিনেমা ইন্ডাস্ট্রিতে ব্যাডমিন্টনের ব্র্যান্ড অ্যাম্বাসেডর হওয়ার আবেদন করেছিল। তারা অনুভব করেছিলেন যে খেলাধুলাকে সমর্থন করে একটি জনপ্রিয় সিনেমা, ব্যাডমিন্টনকে দেশ জুড়ে জনপ্রিয় করতে সহায়তা করবে। 

আন্তর্জাতিক টুর্নামেন্টে সাইনা নেহওয়ালের সাফল্য সত্ত্বেও, গোপীচাঁদ এবং লক্ষ্মী একাডেমি চালানো কঠিন বলে মনে করেছিলেন।

ব্যক্তিগত জীবন
--------------

পি  ভি  ভি লক্ষ্মী ব্যাডমিন্টন সহখেলোয়াড় পুল্লেলা গোপীচাঁদের সাথে ২০০২ সালের ৫ জুন বিবাহবন্ধনে আবদ্ধ হন  তাদের দুটি সন্তান রয়েছে, গায়ত্রী নামে একটি কন্যা এবং বিষ্ণু নাম্নী একটি পুত্র। তার মেয়ে গায়ত্রী, যিনি দুই ভাইবোনদের মধ্যে বড়, ২০১৫-এর অনূর্ধ্ব -১৩ জাতীয় ব্যাডমিন্টন চ্যাম্পিয়ন জিতেছিলেন। তার ছেলে বিষ্ণু বর্তমানে গোপীচাঁদ একাডেমিতে প্রশিক্ষণ নিচ্ছেন। বিয়ের পরে গোপীচাঁদ ব্যাডমিন্টন একাডেমিতে মনোনিবেশ করেন এবং লক্ষ্মী তাকে সহায়তা করেছিলেন।

তথ্যসূত্র
---------

1. ↑
2. ↑  "Pulella Gopichand"। Sports Reference। ১৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৬।
3. ↑  Shridharan, J. r (২০১২-০১-০৪)। "Under her watchful eye"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০২০-০১-১১।
4. ↑  Tagore, Vijay (২২ আগস্ট ২০১৬)। "PV Sindhu has a coach I didn't have, Pullela Gopichand's wife says"। *Times of India*। সংগ্রহের তারিখ ৪ নভেম্বর ২০১৮।
5. ↑  A. Joseph Antony (৮ এপ্রিল ২০০৪)। "Master of multi-tasking"। *The Hindu*। সংগ্রহের তারিখ ১৫ অক্টোবর ২০১০। [*স্থায়ীভাবে অকার্যকর সংযোগ*]
6. 1 2  Anand, Geeta (৬ অক্টোবর ২০১০)। "Badminton Academy Trains Saina but Still Struggles"। *The Wall Street Journal*। সংগ্রহের তারিখ ১৫ অক্টোবর ২০১০।
7. ↑  "'Badminton needs Bollywood brand ambassadors'"। *The Indian Express*। ৩ অক্টোবর ২০০৮। ৪ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১০।
8. ↑  "Gopichand to wed Lakshmi"।
9. ↑  "Sindhu has a coach I didn't have - my husband - Times of India"।
**স্নায়ুশল্যচিকিৎসা** বা **নিউরোসার্জারি** বা **নিউরোলজিকাল সার্জারি** (ইংরেজি: neurosurgery বা neurological surgery) চিকিৎসা বিজ্ঞানের একটি বিশেষ শাখা যা মস্তিষ্ক, সুষুম্নাকাণ্ড, প্রান্তীয় স্নায়ু, সেরিব্রোভাসকুলার তন্ত্রসহ স্নায়ু তন্ত্রের বিভিন্ন অসুস্থতার প্রতিকার, রোগনির্ণয়, অস্ত্রোপচার, ও পুনর্বাসন নিয়ে কাজ করে।

শিক্ষা এবং প্রসঙ্গ
------------------

বিভিন্ন দেশে, কোনও ব্যক্তির আইনতভাবে স্নায়ুশল্যচিকিৎসা অনুশীলনের জন্য বিভিন্ন প্রয়োজনীয়তা রয়েছে এবং বিভিন্ন পদ্ধতি রয়েছে যার মাধ্যমে তাদের অবশ্যই শিক্ষিত হতে হবে। বেশিরভাগ দেশে, নিউরোসার্জন প্রশিক্ষণের জন্য মেডিকেল স্কুল থেকে স্নাতক হওয়ার পরে সর্বনিম্ন সাত বছর সময় প্রয়োজন।

ইতিহাস
------

স্নায়ুশল্যচিকিৎসা বা ব্যথার উপশমের উদ্দেশ্যে পরিকল্পিতভাবে মাথায় অস্ত্রোপচার করারর ইতিহাস কয়েক হাজার বছরের পুরোনো। কিন্তু স্নায়ুশল্যচিকিৎসাতে উল্লেখযোগ্য উন্নতি কেবলমাত্র গত একশ বছরের মধ্যেই হয়েছে।

### প্রাচীন

প্রস্তর যুগের শেষভাগ থেকে ইনকাদের মধ্যে ট্রেপ্যানেশন বা বার হোল নামে এক ধরনের পদ্ধতির চর্চা দেখা যায়। এ পদ্ধতিতে মস্তিষ্কের কোনো ব্যাধি উপশমে মাথার করোটিতে একটি ছোট ছিদ্র করার মাধ্যমে মস্তিষ্কে অস্ত্রোপচার করার মতো একটি চর্চা থারকার প্রমাণ পাওয়া গেছে। মধ্যযুগীয় সময়ে ৯৩৬ থেকে ১০১৩ সালের দিকে আন্দালুস অঞ্চলে আরব চিকিৎসক আবুল কাসিম আল জাহরাউয়ি মাথার বিভিন্ন জখম, করোটির জখম, সুষুম্নাকাণ্ডের জখম, হাইড্রোসেফ্য|লাস, সাবডুরারল এফিউশন, এবং মাথাব্যধার শল্যচিকিৎসীয় চিকিৎসাপদ্ধতি প্রয়োগ করেছিলেন।

তথ্যসূত্র
---------

1. ↑
2. ↑  Wickens, Andrew P. (২০১৪-১২-০৮)। *A History of the Brain: From Stone Age surgery to modern neuroscience* (ইংরেজি ভাষায়)। Psychology Press। আইএসবিএন 9781317744825।
3. ↑  Andrushko, Valerie A.; Verano, John W. (সেপ্টেম্বর ২০০৮)। "Prehistoric trepanation in the Cuzco region of Peru: A view into an ancient Andean practice"। *American Journal of Physical Anthropology*। **137** (1): 4–13। ডিওআই:10.1002/ajpa.20836। পিএমআইডি 18386793।
4. ↑  Al-Rodhan, N. R.; Fox, J. L. (১৯৮৬-০৭-০১)। "Al-Zahrawi and Arabian neurosurgery, 936-1013 AD"। *Surgical Neurology*। **26** (1): 92–95। আইএসএসএন 0090-3019। ডিওআই:10.1016/0090-3019(86)90070-4। পিএমআইডি 3520907।

বহিঃসংযোগ
---------

* মস্তিষ্ক যা সবকিছুই বদলে দিয়েছিল লিউক ডিট্রিক - এস্কোয়ার, নভেম্বর ২০১০
* ইউরোপিয়ান অ্যাসোসিয়েশন অফ নিউরোসার্জিকাল সোসাইটিস  ওয়েব্যাক মেশিনে আর্কাইভকৃত ৩০ মার্চ ২০২০ তারিখে - ওয়েবসাইট
* মেডিউইকিস ওয়েবসাইট - মেডিক্যাল শিক্ষার্থীদের জন্য একটি শিক্ষামূলক ওয়েবসাইট

প্রবেশদ্বার: চিকিৎসাবিদ্যা